
ДО

ПРЕДСЕДАТЕЛЯ

НА ОБЩИНСКИ СЪВЕТ

С. КИРКОВО
Д О К Л А Д Н А     З А П И С К А

От  Шинаси Мехмед Сюлейман – Кмет на община Кирково, област Кърджали

ОТНОСНО: Приемане на Годишен план на дейностите за подкрепа за личностно развитие на децата и учениците в община Кирково за 2026 г.
УВАЖАЕМИ ГОСПОДИН ПРЕДСЕДАТЕЛ, 

УВАЖАЕМИ ДАМИ И ГОСПОДА СЪВЕТНИЦИ, 

С настоящата докладна записка се предлага приемането на Годишен план на дейностите за подкрепа за личностно развитие на децата и учениците в община Кирково за 2026 г.

Съгласно действащата нормативна уредба, предучилищното и училищното образование е насочено към осигуряване на условия за цялостно развитие на всяко дете и всеки ученик, като се отчита тяхната индивидуалност и потребност. В тази връзка се предвиждат мерки и дейности, които подпомагат приобщаването, равния достъп до образование и активното участие в образователния процес. 

Предложеният план включва дейности, насочени към развитие на ключови компетентности, подкрепа за личностно израстване и създаване на благоприятна образователна среда.
Институциите в системата на предучилищното и училищното образование, съвместно с държавните и местните органи, осигуряват подкрепа за личностното развитие на децата и учениците чрез прилагане на ефективни образователни практики. 
Съгласно чл.197, ал.1 от ЗПУО, през 2025 г. Общински съвет - Кирково прие общинска стратегия за личностно развитие на децата и учениците за период от две години. В изпълнение на общинската стратегия ежегодно се приема годишен план на дейностите за подкрепа за личностно развитие, след съгласуване с Регионалното управление на образованието. В него са заложени мерки за осигуряване на равен достъп до качествено образование, превенция на отпадането от образователната система и насърчаване на активното участие на учениците в училищния живот.

Във връзка с гореизложеното, предлагам Общински съвет-Кирково да вземе следното

РЕШЕНИЕ:
ОбС – Кирково, на основание чл.21, ал.1, т.12 от ЗМСМА и чл.197, ал.3 от Закона за предучилищно и училищно образование, приема Годишен план на дейностите за подкрепа за личностно развитие на децата и учениците в община Кирково за 2026 г., съгласно приложението.


                           


КМЕТ НА ОБЩИНА КИРКОВО:





                                                                                (Шинаси Сюлейман)
__________________________________________________________________________________

6884 с. Кирково, ул. Дружба №1, община Кирково, област Кърджали, Република България


� HYPERLINK "http://www.kirkovo.bg" �http://www.kirkovo.bg� , e – mail:kirkovo@ kirkovo.bg


тел. +359 3679 2016     тел. деловодство +359 3679 3951    факс: +359 3679 2099

